*DJEČJI VRTIĆ ZIPKICA*

*Zabok, Stjepana Radića 15*

*KLASA:601-02/19-06/12*

*URBROJ:2197-17-2-19-2*

*Zabok, 20. prosinca 2019.*

*IZVADAK IZ ZAPISNIKA*

*Sastavljenog na 05. Sjednici Upravnog vijeća Dječjeg vrtića ZIPKICA, u Dječjem vrtiću, dana 20. prosinca 2019. godine s početkom u 7.00 sati.*

*Sjednici su prisustvovali od strane Upravnog vijeća:*

* *predsjednik UV-a Renato Ljubić, prof., dipl.polit.,*
* *članovi: Rino Valec, Slađana Klanjčić, Goran Tomek i Željka Trgovec*
* *Ostali prisutni: Dijana Lovinčić-Crnković, ravnateljica Dječjeg vrtića, Ana Ivanek, računovođa i Vlasta Benjak, tajnica, zapisničar.*

*Predsjednik UV-a pozdravlja nazočne, konstatira da su prisutni svi članovi UV-a, te se mogu donositi pravovaljane odluke.*

*Nakon što je ravnateljica predložila dopunu točke 3. dnevnog reda: Raspisivanje natječaja za spremačicu na određeno puno radno vrijeme, radi zamjene, predsjednik predlaže slijedeći dnevni red :*

*DNEVNI RED*

1. *Usvajanje zapisnika s 04. Sjednice Upravnog vijeća održane dana 30. listopada 2019. godine,*
2. *Donošenje odluke o izboru odgojitelja na određeno puno radno vrijeme – 1 izvršitelj, do povratka ravnatelja s funkcije na radno mjesto odgojitelja,,*
3. *Donošenje odluke o raspisivanju natječaja za odgojitelja na određeno puno radno vrijeme, zamjena do povratka s rodiljnog/roditeljskog dopusta i za spremačicu na određeno puno radno vrijeme, zamjena do povratka s bolovanja,*
4. *Donošenje rebalansa Financijskog plana Dječjeg vrtića za 2019. godinu,*
5. *Donošenje Financijskog plana Dječjeg vrtića za 2020. godinu,*
6. *Donošenje Plana nabave Dječjeg vrtića Zipkica za 2020. godinu te sklapanje ugovora za vrijednost nabave jednake ili veće od 20.000,00 kuna za 2020. godinu (u postupcima provedenim sukladno odredbama Pravilnika o provedbi postupka jednostavne nabave),*
7. *Razno.*

*Predloženi dnevni red jednoglasno je usvojen.*

*TOČKA 1.*

*Zapisnik sa 4. Sjednice Upravnog vijeća Dječjeg vrtića Zipkica, održane dana 30. listopada 2019. godine, jednoglasno* ***je usvojen****.*

*TOČKA 2.*

*Članovi Upravnog vijeća nisu imali primjedbe niti dodatnih pitanja na prijedlog ravnateljice Dječjeg vrtića te jednoglasno donose*

***ODLUKU***

*I Prima se u radni odnos u Dječji vrtić Zipkica u Zaboku na radno mjesto odgojitelja na određeno vrijeme, zamjena do povratka Dijane Lovinčić- Crnković s funkcije ravnatelja na poslove odgojitelja, počevši od 23. prosinca 2019. godine :*

 *Dubravka Mihovilić iz Svetog Križa Začretje, VŠS stručna prvostupnica (baccalaurea) predškolskog odgoja*

*II Izabrana kandidatkinja iz točke I ove odluke udovoljavaju svim uvjetima Natječaja prema čl.24. i čl. 25. Zakona o predškolskom odgoju i obrazovanju (NN br.10/97, 107/07 i 94/13) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN br. 133/97).*

*III Izabranoj kandidatkinji ne određuje se probni rad budući je u Dječjem vrtiću Zipkica u radnom odnosu na određeno vrijeme u kojem je u potpunosti zadovoljila.*

*IV Ova odluka je konačna.*

*TOČKA 3.*

*Članovi Upravnog vijeća na prijedlog ravnateljice Dječjeg vrtića te jednoglasno donose*

***ODLUKU***

***o raspisivanju natječaja za zasnivanje radnog odnosa***

***1. za radno mjesto ODGOJITELJA/ICE*** *– 1 izvršitelj/ica na određeno, puno radno vrijeme – zamjena (do povratka s rodiljnog/roditeljskog dopusta))*

*Probni rad određen je u trajanju od četiri (4) mjeseca.*

***2. za radno mjesto SPREMAČ/ICE*** *– 1 izvršitelj/ica na određeno, puno radno vrijeme – zamjena*

*(do povratka s bolovanja)*

*Probni rad određen je u trajanju od mjesec dana.*

*UVJETI pod 1. i 2.: prema Zakonu o predškolskom odgoju i obrazovanju (NN 10/97,107/07 i 94/13) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).*

*Na Natječaj se mogu prijaviti kandidati oba spola koji ispunjavaju propisane uvjete.*

*Rok za podnošenje prijava je petnaest (15) dana.*

*Natječaj će se objaviti na mrežnim stranicama i oglasnim pločama Dječjeg vrtića Zipkica i Hrvatskog Zavoda za zapošljavanje tijekom mjeseca studenog 2019. godine.*

*TOČKA 4.*

*Upravno vijeće na prijedlog ravnateljice jednoglasno donosi*

***II IZMJENE I DOPUNE PLANA RASHODA I IZDATAKA Dječjeg vrtića Zipkica za 2019. godinu, u tekstu koji se nalazi u privitku i čini sastavni dio ovog zapisnika.***

*TOČKA 5.*

*Upravno vijeće na prijedlog ravnateljice jednoglasno donosi*

***PLANA PRIHODA I RASHODA Dječjeg vrtića Zipkica za 2020. godinu i projekcija za 2021. i 2022. godinu, u tekstu koji se nalazi u privitku i čini sastavni dio ovog zapisnika.***

*TOČKA 6.*

*Upravno vijeće, na prijedlog ravnateljice, jednoglasno donosi*

***Plan nabave Dječjeg vrtića Zipkica za 2020. godinu i odluku o početku postupaka jednostavne nabave pojedinačne vrijednosti iznad 20.000 kn iz istog, za provođenje kojih i sklapanje ugovora se ovlašćuje ravnateljica Dječjeg vrtića.***

*TOČKA 7.*

*Ravnateljica informira Upravno vijeće da je jučer u Dječjem vrtiću održan božićni sajam za djecu i roditelje sa dobrim povratnim informacijama od strane roditelja, na koji je ravnateljica jako ponosna.*

*Na kraju Sjednice, i ravnateljica i predsjednik Upravnog vijeća zahvaljuju se na lijepoj suradnji sa dinamičnim događanjima iza nas. Svima su zaželjeli sve najbolje u novoj godini.*

*Sjednica je dovršena u 07.30 sati.*

*Zapisničar PREDSJEDNIK UPRAVNOG VIJEĆA*

*Vlasta Benjak Renato Ljubić, prof., dipl.polit.*